اردوغان، اسلام دونیاسینی قاریشدیرانلارین هر زامان باتی اؤلکه‌لری اولدوغونو دئدی.
دؤولت باشقانی رجب طیب اردوغان فرانسایا حرکتین‌دن قاباق ایستانبول آتاتورک هاوا لیمانین‌دا وئردیگی آچیقلامادا ایران‌داکی اعتراضلارا توخوندو.
اردوغان، ایران پرزیدنتی حسن روحانینین ایلک آندا وئردیگی دموکراتیک مئساژلارین اجتماعی حادثه‌لرین یاتیشماسین‌دا بؤیوک قاتقی‌سی اولدوغونو وورغولادی.
تورکیه‌نین مسئله‌یه مواسبتی حاقیندا دا دانیشان اردوغان،
"آمریکا و ایسراییل باشدا اولماق اوزره، بعضی اؤلکه‌لرین ایران و پاکیستانین ایچ ایشلرینه قاریشماسینی دوغرو گؤرموروک. بو، اؤلکه‌لرین خالقلارینی بیر بیری ایله قارشی قارشییا قویماق‌دیر. بونو عراق‌دا گؤردوک" دئدی.
عراق‌دا و سوریه‌ده، باشدا آمریکا اولماقلا باتی اؤلکه‌لرینین توپلومو بیر بیرینه دوشوردوگونو وورغولایان اردوغان، بو جغرافیا‌دا قاریشیقلیغین ایللرله داوام ائتدیگینی بیلدیریدی.
اردوغان، "لیبی، تونس، سودان، چاد هامیسی عینی. قاریش‌دیریلان اؤلکه‌لر همیشه اسلام اؤلکه‌لری. بو اؤلکه‌لرین اؤزلرینه عاید زنگینلیکلری وار. بو حقیقتلری بوتون بشریتین بیلمه‌سی و باخیشلارین دییشمه‌سی لازیم‌دیر. ار یا دا گئچ باخیشلار دییشه‌جک و بیرلرینی یالنیزلیغا آپارماق ایسته‌یه‌نلرین اؤزلری یالنیز قالاجاقلار" دئدی.
